Diari Oficial de la Generalitat Valenciana


Sumari del DOGV 5586, del 28-08-2007 (2007/10359)

RESOLUCIÓ de 27 d'agost de 2007, del director general del Servici Valencià d'Ocupació i Formació, per la qual s'amplia la dotació pressupostària destinada a finançar la concessió d'ajudes per als programes de creació d'ocupació estable, manteniment de llocs de treball i les ajudes a unitats de suport a l'activitat professional en el marc dels servicis d'ajust personal i social, tot això en centres especials d'ocupació, regulades en l'Ordre de 29 de desembre de 2006, de la Conselleria d'Economia, Hisenda i Ocupació, per la qual es convoca i es regula la concessió d'ajudes i subvencions públiques destinades al foment de l'ocupació de persones amb discapacitat per a l'exercici 2007, i s'establix nou termini de presentació de sol·licituds d'aquestes ajudes en l'exercici 2007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5586

Data del DOGV
:   28-08-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/10617


Data del document
:   27-08-2007

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * societat sense fins de lucre
    * ajuda a l'ocupació
    * discapacitat
    * empresa privada
    * manteniment de l'ocupació
    * professió independent
    * suport econòmic
    * creació d'ocupació
    * inserció professional
    * ocupador
    * ajuda pública

RESOLUCIÓ de 27 d'agost de 2007, del director general del Servici Valencià d'Ocupació i Formació, per la qual s'amplia la dotació pressupostària destinada a finançar la concessió d'ajudes per als programes de creació d'ocupació estable, manteniment de llocs de treball i les ajudes a unitats de suport a l'activitat professional en el marc dels servicis d'ajust personal i social, tot això en centres especials d'ocupació, regulades en l'Ordre de 29 de desembre de 2006, de la Conselleria d'Economia, Hisenda i Ocupació, per la qual es convoca i es regula la concessió d'ajudes i subvencions públiques destinades al foment de l'ocupació de persones amb discapacitat per a l'exercici 2007, i s'establix nou termini de presentació de sol·licituds d'aquestes ajudes en l'exercici 2007. [2007/10762]  
El 19 de gener de 2007 (DOCV núm. 5.432) es va publicar l'Ordre de la conselleria d'Economia, Hisenda i Ocupació, de 29 de desembre de 2006, per la qual es convoca i es regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2007.   
Després de la publicació de la Llei 11/2006, de 27 de desembre, de Pressupostos de la Generalitat Valenciana per a l'exercici 2007 (DOGV núm. 5.417, de 29 de desembre de 2006), i d'acord amb allò establit en l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va publicar el 20 de març de 2007 la Resolució de 9 de març de 2007, de la directora general del Servici Valencià d'Ocupació i Formació, per la qual es donava publicitat a les línies de crèdit i a l'import global màxim destinat a finançar la concessió de diversos programes de foment d'ocupació per a l'exercici 2007, entre els que figuren en el seu punt sext, apartat a). Les ajudes per als programes de creació d'ocupació estable i manteniment de llocs de treball en centres especials d'ocupació, establides en els capítols I i II del títol II, i les ajudes a unitats de suport a l'activitat professional en el marc dels servicis d'ajust personal i social, establides en el capítol III de mateix títol, tot això de l'Ordre de 29 de desembre de 2006, esmentada anteriorment.  
Per tot el que s'hi ha exposat, atés el volum de sol·licituds presentades i l'existència de crèdit disponible, i d'acord amb allò establit en la disposició primera de l'Ordre de 29 de desembre, resolc:  
Primer  
Ampliar en 500.000,00 € la dotació inicial de les ajudes destinades a la creació d'ocupació estable, manteniment de llocs de treball i les ajudes a unitats de suport a l'activitat professional en el marc dels servicis d'ajust personal i social, de centres especials d'ocupació, que es financen a càrrec del subprograma 322.51, Foment d'Ocupació del Servici Valencià d'Ocupació i Formació, codi línia T2240000, establides en els capítols I i II i III del títol II, de l'Ordre de 29 de desembre de 2006, de la conselleria d'Economia, Hisenda i Ocupació, per la qual es convoca i es regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2007 (DOCV del 19 de gener de 2007).  
Després de l'increment, la dotació per a aquestes ajudes comprén un import total de 47.562.615 €, i la dotació total per al Programa de Foment d'Ocupació destinat a Persones amb Discapacitat per a l'exercici 2007, comprén un import global màxim de 24.733.903,00 €.  
Segon  
S'obri un nou termini de 10 dies hàbils per a la presentació de sol·licituds de les ajudes destinades a la creació d'ocupació estable, manteniment de llocs de treball i les ajudes a les unitats de suport a l'activitat professional en el marc dels servicis d'ajust personal i social, de centres especials d'ocupació, establides en els capítols I i II i III del títol II, de l'Ordre de 29 desembre de 2006, de la conselleria d'Economia, Hisenda i Ocupació, per la qual es convoca i es regula la concessió de les ajudes i de les subvencions públiques destinades al foment de l'ocupació de persones amb discapacitat per a l'exercici 2007 (DOCV del 19 de gener 2007) que, s'iniciarà a l'endemà de la publicació de la present Resolució en el Diari Oficial de la Comunitat Valenciana.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que es preveu en els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja esmentats, segons el que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent.  
En cas que les entitats interessades foren administracions públiques, podran interposar-se recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada Llei, en aquest cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.  
València, 27 d'agost de 2007.- El director general del Servici Valencià d'Ocupació i Formació: Luis Lobón Martín.